Det som eg peikte på når det gjeld dette offentlege utvalet, var at det der var både eit mindretal og eit fleirtal, men at det altså ikkje var nokon i dette utvalet som peikte på den løysinga som mindretalet i Odelstinget i dag står bak. Det er eit paradoks at absolutt ingen i det utvalet fant den løysinga som Arbeidarpartiet, SV og Senterpartiet peiker på i dag. Eg har lyst til å understreka at landmålarar ikkje har noka form for dommar- eller styringsrolle. Dette kjem òg tydeleg fram i lovforslaget. Ved påvising av eksisterande grense skal landmålar berre dokumentera kva partane faktisk er einige om. Ved deling av eigedom har naboane inga direkte rolle. Mange peiker på at kommunane har ei viktig rolle her, men ofte er òg kommunane ein part i slike saker. Derfor synest eg at den moglegheita vi gir her, er valfridom, valfridom for kommunane, og det snakkar ofte desse partia høgt om i andre samanhengar.